CELEX: C2007/042/86
Language: ro
Date: 2007-02-24 00:00:00
Title: Cauza F-1/07: Acțiune introdusă la 3 ianuarie 2007 — Chassagne/Comisie

24.2.2007   
            
            
               RO
            
            
               Jurnalul Oficial al Uniunii Europene
            
            
               C 42/49
            
         Acțiune introdusă la 3 ianuarie 2007 — Chassagne/Comisie
   (Cauza F-1/07)
   (2007/C 42/86)
   Limba de procedură: franceza
   Părțile
   
      Reclamant: Olivier Chassagne (Bruxelles, Belgia) (reprezentant: Y. Minatchy, avocat)
   
      Pârâtă: Comisia Comunităților Europene
   Concluziile reclamantului
   
               —
            
            
               anularea deciziei Comisiei din data de 17 noiembrie 2006, care stabilește lista agenților promovați și a măsurilor ce decurg din aceasta pentru reclamant;
            
         
               —
            
            
               pronunțarea oricărei măsuri necesare pentru salvgardarea drepturilor și intereselor reclamantului;
            
         
               —
            
            
               obligarea pârâtei la plata de daune-interese în cuantum de 160 184 euro;
            
         
               —
            
            
               obligarea pârâtei la plata cheltuielilor de judecată.
            
         Motivele și principalele argumente
   Reclamantul contestă decizia Comisiei de a nu înscrie numele său pe lista funcționarilor promovați în cadrul exercițiului de promovare 2006, pentru motivul că nu a putut obține, pentru acest exercițiu, nici raport de notare — procedura de evaluare care îl privea fiind încă în derulare la data deciziei în litigiu — nici notă de merit.
   Acțiunea este motivată în principal prin faptul că autoritatea învestită cu putere de numire (AÎPN) l-ar fi exclus pe reclamant din cadrul exercițiului de notare și de promovare 2006, aducând astfel o întârziere prejudiciabilă evoluției carierei sale.
   Reclamantul apreciază că decizia atacată: i) încalcă mai multe principii generale ale dreptului comunitar, dintre care, în special, protecția dreptului la apărare, obligația de a motiva, interzicerea erorii vădite de apreciere, protecția încrederii legitime, securitatea juridică și egalitatea de tratament; ii) ignoră mai multe dispoziții ale dreptului comunitar, în special articolele 43 și 45 din statut și dispozițiile generale de aplicare, pe care Comisia le-a stabilit pentru implementarea acestora.